Diari Oficial de la Generalitat Valenciana


Sumari del DOGV 8162, del 03-11-2017 (2017/8886)

RESOLUCIÓ de 15 de setembre de 2017, de la Direcció General de Medi Natural, per la qual s'ordena la publicació de la declaració d'impacte ambiental corresponent als expedients 37/11-AIA, 38/11-AIA, 39/11-AIA, 40/11-AIA, 41/11-AIA, 42/11-AIA Biar i 43/11-AIA Banyeres de Mariola.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8162

Data del DOGV
:   03-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8886


Data del document
:   15-09-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 15 de setembre de 2017, de la Direcció General de Medi Natural, per la qual s'ordena la publicació de la declaració d'impacte ambiental corresponent als expedients 37/11-AIA, 38/11-AIA, 39/11-AIA, 40/11-AIA, 41/11-AIA, 42/11-AIA Biar i 43/11-AIA Banyeres de Mariola. [2017/8886]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent als expedient 37/11-AIA, 38/11-AIA, 39/11-AIA, 40/11-AIA, 41/11-AIA, 42/11-AIA Biar i 43/11-AIA Banyeres de Mariola.  
  
«Declaració d'impacte ambiental  
Títol: Declaració d'interés comunitari per a la instal·lació fotovoltaica de 65 MW.  
Autoritat substantiva: Direcció Territorial de la Conselleria de Medi Ambient, Aigua, Urbanisme i Habitatge.  
  
Expedient: 37/11-AIA.  
Promotor: Renovaplus Energías Renovables, SL.  
Localització: polígon 17, parcel·les 14, 18, 19, 26, 27, 28 terme municipal de Biar.  
Referència DIC: 2010/0108, 2010/0107, 2010/0091.  
  
Expedient: 38/11-AIA.  
Promotor: Abastecimiento Energético Solar, SL.  
Localització: polígon 17, parcel·les 12, 13, 39, 40, 41, 45. Polígon 18, parcel·les 55, i 152. Terme municipal de Biar.  
Referència DIC: 2010/0093, 2010/0114, 2010/0104.  
  
Expedient: 39/11-AIA.  
Promotor: Remosol Energías Renovables, SL.  
Localització: polígon 17, parcel·les 46, 48, 49. Terme municipal de Biar.  
Referència DIC: 2010/090.  
  
Expedient: 40/11-AIA.  
Promotor: Madrid Fotovoltaica, SL.  
Localització: polígon 17, parcel·les 51, 54, 93, 97, 114, 115, 118, 126, 155, 157, 162. Terme municipal de Biar.  
Referència DIC: 2010/094, 2010/095, 2010/0088, 2010/0089, 2010/0116, 2010/0106, 2010/0087, 2010/0117, 2010/0092.  
  
Expedient: 41/11-AIA.  
Promotor: Microclima Solar, SL.  
Localització: polígon 17, parcel·les 1, 2, 3, 7, 8, 9, 10, 11. Polígon 18, parcel·les 33 i 34. Terme municipal de Biar.  
Referència DIC: 2010/0103, 2010/0109, 2010/0110.  
  
Expedient: 42/11-AIA.  
Promotor: Renovar Energía, SL.  
Localització: polígon 1, parcel·les 29, 30, 31, 32, 34, 35. Polígon 18, parcel·les 331, 296, 300, 301, 294, 295, 302. Terme municipal de Biar.  
Referència DIC: 2010/0101, 2010/0096, 2010/0099, 2010/0100, 2010/0098, 2010/0097.  
  
Expedient: 43/11-AIA.  
Promotor: Enemir Solar, SL.  
Localització: polígon 3, parcel·les 71, 72, 75, 76, 79, 80. Polígon 1, parcel·les 58, 71, 79. Terme municipal de Banyeres de Mariola.  
Referència DIC: 2010/0102, 2010/0111, 2010/0115, 2010/0112, 2010/0105, 2010/0113 (subestació).  
Descripció del projecte  
1. Descripció de les característiques més rellevants del projecte  
L'objecte del projecte és la instal·lació d'un parc fotovoltaic en sòl classificat com a no urbanitzable comú, que ocuparà una superfície total d'1.812.367 m² amb una potència màxima instal·lada de 65 MW. El parc estarà constituït per unes quantes plantes solars associades a distints promotors, tal com s'especifica a continuació:  
Promotor: Renovaplus Energías Renovables, SL.  
Localització: polígon 17, parcel·les 14, 18, 19, 16, 27, 28.  
Superfície: 289.726. m².  
Potència generada: 9.328 kW.  
  
Promotor: Abastecimiento Energético Solar, SL.  
Localització: polígon 17, parcel·les 12, 13, 39, 40, 41, 45. Polígon 18, parcel·les 55, i 152.  
Superfície: 289.658 m².  
Potència generada: 9.328 kW.  
  
Promotor: Remosol Energías Renovables, SL.  
Localització: polígon 17, parcel·les 46, 48, 49.  
Superfície: 264.316 m².  
Potència generada: 9.300 kW.  
  
Promotor: Madrid Fotovoltaica, SL.  
Localització: polígon 17, parcel·les 51, 54, 93, 97, 114, 115, 118, 126, 155, 157, 162.  
Superfície: 288.927 m².  
Potència generada: 9.296 kW.  
  
Promotor: Microclima Solar, SL.  
Localització: polígon 17, parcel·les 1, 2, 3, 7, 8, 9, 10, 11. Polígon 18, parcel·les 33 i 34.  
Superfície: 255.732 m².  
Potència generada: 9.301 kW.  
Promotor: Renovar Energía, SL.  
Localització: polígon 1, parcel·les 29, 30, 31, 32, 34, 35. Polígon 18, parcel·les 331, 296, 300, 301, 294, 295, 302.  
Superfície: 270.091 m²  
Potència generada: 9.298 kW.  
  
Promotor: Enemir Solar, SL.  
Localització: polígon 3, parcel·les 71, 72, 75, 76, 79, 80. Polígon 1, parcel·les 58, 71, 79.  
Superfície: 250.281 m².  
Potència generada: 9.299 kW.  
  
L'actuació consistirà en la instal·lació d'un parc solar fotovoltaic, distribuït en diverses parcel·les del terme municipal de Biar i Banyeres de Mariola. El parc estarà constituït per 7 plantes solars fotovoltaiques (PSF), dividides al seu torn en diversos projectes cada una d'aquestes, per a les quals s'ha definit la seua delimitació per proximitat entre les parcel·les que les conformen. Cada PSF es completarà amb una sèrie d'instal·lacions comunes (inversors, centres de transformació, caseta de control, etc.) per a la gestió de l'energia exportada i per a la interconnexió amb la xarxa de mitjana tensió de la companyia distribuïdora, la qual ja ha assignat punt de connexió en una subestació a construir al terme municipal de Banyeres de Mariola, circumstàncies que justifiquen la tramitació conjunta de tots els projectes que componen el PSF.  
La superfície total a ocupar és d'1.812.367 m² i la potència total a generar s'estima en 64.478 kW. Les característiques de les instal·lacions de cada PSF són semblants, compostes per mòduls solars sobre estructura metàl·lica ancorada al terreny per mitjà de clavament, inversors i CT per a poder connectar a la xarxa de distribució d'energia elèctrica. Les distintes instal·lacions disposaran de tanca perimetral.  
L'evacuació de l'energia generada, es realitzarà en mitjana tensió a través de línies subterrànies que discorreran des de cada un dels centres de seccionament de les instal·lacions fins a la subestació de transformació projectada, localitzada en la parcel·la 79 del polígon 1, de Banyeres de Mariola. Les dites línies, fins a arribar al punt d'evacuació, travessaran el riu Vinalopó, un gasoducte i la carretera comarcal CV-81.  
  
Les rases s'executaran per mitjà d'excavació de 0,6 x 1,3 m de profunditat mínima.  
La subestació projectada constarà de dos transformadors de potència de 40 MVA. Estarà constituïda per dos sistemes elèctrics, un en mitjana tensió i un altre en alta, és a dir una SET col·lectora d'interior a 20 kV i una subestació intempèrie d'evacuació a 132 kV. El punt de connexió a la xarxa elèctrica s'ha acordat amb la companyia Iberdrola Distribución Eléctrica, SAU, per a evacuar l'energia generada en la subestació de transformació de la dita companyia, localitzada en la parcel·la 31, polígon 4, del terme municipal de Beneixama, contigua a la parcel·la on s'ubicarà la nova subestació (a uns 80 metres). Es dotarà de tancament perimetral la subestació.  
La neteja dels mòduls fotovoltaics es realitzarà per mitjà de mecanismes de corrons hidràulics, i s'evitarà grans consums hídrics associats a la neteja.  
Una vegada finalitzada la vida útil de la instal·lació es procedirà al desmantellament, i es gestionarà els materials a retirar d'acord amb la seua naturalesa:  
- Els mòduls fotovoltaics seran retirats i reciclats pel fabricant.  
  
- Les estructures metàl·liques de suport de mòduls fotovoltaics seran retirades i reciclades per empresa autoritzada de fosa.  
- Les xarxes elèctriques de la instal·lació seran gestionades per empresa autoritzada d'arreplega de residus elèctrics.  
- Els transformadors i la resta de material elèctric en bon estat podran ser reutilitzats en noves instal·lacions, mentre que el material no reutilitzable serà rebutjat en una empresa d'arreplega de residus elèctrics autoritzada.  
L'actuació projectada se situa a una distància del nucli urbà del Camp de Mirra de 1.775 m (des de la parcel·la 157, polígon 17, de Biar), a una distància al nucli urbà del Salse, Beneixama, de 606 m (des de la parcel·la 33, polígon 18, de Biar) i a una distància al nucli urbà de Beneixama de 1.009 m (des de la parcel·la 27 del polígon 17 de Biar).  
  
Tramitació administrativa  
1. Informació pública. Remissió de l'expedient  
Amb data 3 de desembre de 2010, la Direcció Territorial de Medi Ambient, Aigua, Urbanisme i Habitatge, sol·licita l'avaluació ambiental, basant-se en l'article 24 de la Llei 10/2004, de 9 de desembre, de la Generalitat, del sòl no urbanitzable i la seua modificació arreplegada en la Llei 14/2005, de 23 de desembre, de la Generalitat, de mesures fiscals, de gestió financera i administrativa, i d'organització de la Generalitat, per a cada una de les plantes solars que constitueixen el parc solar.  
Per a cada un dels expedients, s'ha presentat documentació semblant, constituïda per projecte relatiu a la línia elèctrica que evacuarà l'energia generada a la xarxa general, així com estudi d'impacte ambiental i document de declaració d'interés comunitari.  
La informació pública de l'expedient s'ha realitzat per mitjà de publicació en el DOGV núm. 6289, de 15 de juny de 2010 i en el DOGV núm. 6290, de 16 de juny de 2010, amb la presentació d'al·legacions dels ajuntaments del Camp de Mirra i Beneixama (Alacant) per a la instal·lació localitzada al terme de Biar, no hi ha hagut al·legacions per a la superfície de la instal·lació localitzada a Banyeres de Mariola.  
  
Resum d'al·legacions  
Les al·legacions de caràcter ambiental coincidents en sengles al·legacions, es resumeixen a continuació:  
- La parcel·la 27 del polígon 17, 19 i 3 de Biar està afectada per la zona de policia del riu Vinalopó.  
- L'impacte visual que generarà la instal·lació sobre els nuclis urbans de Beneixama i el Camp de Mirra i sobre un entorn pròxim al riu Vinalopó a pocs quilòmetres del naixement i que té uns valors paisatgístics elevats.  
El Servei de Paisatge ha emés un informe per a tots els expedients tramitats per la direcció territorial, que constitueixen el parc solar, i considera la incidència en el paisatge en el seu conjunt, excepte per a la parcel·la 3 del polígon 17, del terme municipal de Biar, per considerar-se inclosa en la unitat paisatgística del riu Vinalopó, per la qual cosa aquesta parcel·la serà exclosa del projecte.  
S'ha obtingut informe favorable de l'organisme de conca per a la instal·lació en el seu conjunt.  
  
Informes sectorials i documentació complementària  
El Servei de Paisatge d'aquesta conselleria, emet informes per a cada PSF amb data 21 de gener de 2011:  
- S'ha emés un informe favorable per al polígon 17, parcel·les 1, 2, 7, 8, 9, 10, 11, 12, 13, 14, 18, 19, 26, 27, 28, 39, 40, 41, 45, 46, 48, 49, 51, 54, 93, 97, 114, 115, 118, 126, 155, 157, 162; polígon 18, parcel·les 33, 34, 55, 152; 300, 301, 331, polígon 1, parcel·les 29, 30, 31, 32, 34, 35, del terme municipal de Biar, condicionat al fet que en el moment de cessament de l'activitat proposada, s'haurà de restaurar les parcel·les i tornar-les al seu estat original.  
- S'ha emés un informe desfavorable per a la parcel·la 3 del polígon 17, del terme municipal de Biar, en el qual s'indica «(...) Des del punt de vista de paisatge es realitza una valoració conjunta de l'actuació, i es diferencien en l'àmbit dues unitats de paisatge: la unitat de paisatge agrícola, amb cultius de secà (oliveres i vinyes), i la unitat de paisatge del riu Vinalopó. Es considera que la parcel·la objecte d'aquest informe forma part de la unitat de paisatge del riu Vinalopó, elements de la infraestructura verda de la Comunitat Valenciana, que de conformitat amb els articles 19.bis i següents de la LOTPP, ha de preservar-se, i es limita per a això la localització i integració de nous usos i activitats en el territori.»  
- S'ha emés un informe favorable per a les parcel·les 294, 295, 296, 302, del polígon 18, del terme municipal de Biar, condicionat a la restauració de les parcel·les una vegada cesse l'activitat, així com al manteniment de les masses d'arbratge existents en les parcel·les.  
- S'ha emés un informe favorable per a les parcel·les 71, 58, 79, del polígon 1 i parcel·les 71, 72, 75, 76, 79, 80, del polígon 3, del terme municipal de Banyeres de Mariola, en el qual s'indica que «(...) Les parcel·les objecte d'actuació estan al costat de la carretera CV-81, per la qual cosa s'hauran d'augmentar les mesures d'integració proposades, i incrementar el nombre de fileres d'oliveres en els límits de parcel·la més pròxims a la dita carretera, per a aconseguir una millor integració paisatgística, i condicionar-ho a més a la restauració de les parcel·les una vegada cesse l'activitat.  
Amb data de Registre d'Entrada 11 de març de 2011, el promotor presenta documentació complementària, en la qual s'inclouen els informes següents:  
- Informe favorable de la Conselleria d'Infraestructures i Transport, per a l'actuació, en considerar-se una actuació preferent per al desenvolupament d'energies alternatives, de data 27 de juliol de 2010.  
- Informe favorable de la Conselleria de Cultura i Esport, per a l'actuació, als efectes patrimonials previstos en la Llei 4/1998, d'11 de juny, del patrimoni cultural valencià.  
- Informe de la Secció Forestal de la direcció territorial d'aquesta conselleria, de data 29 de juny de 2010, del qual s'extrauen les consideracions següents:  
Parcel·la 97, polígon 17 al terme municipal de Biar:  
- No afecta béns gestionats per aquesta direcció territorial.  
- En canvi, la línia d'evacuació de l'energia produïda en la citada fotovoltaica, pot afectar en el seu traçat:  
El camí ramader denominat assagador de Banyeres.  
L'encreuament del riu Vinalopó, amb terreny forestal.  
- Per la qual cosa haurà d'obtindre la corresponent autorització per a l'ocupació de l'esmentat assagador i l'autorització en matèria d'aigua per a l'encreuament del riu Vinalopó de la línia de MT d'evacuació d'energia.  
- Parcel·les 71 i 72 del polígon 3, al terme municipal de Banyeres de Mariola:  
No es produeix afectació a béns gestionats per aquesta direcció territorial.  
El límit nord de les parcel·les estan limítrofes amb terrenys del camí ramader assagador de la Marjal, que posseeix una amplària legal de 10 metres segons el projecte de classificació aprovat per l'Ordre de 22 de febrer de 1993, de la Conselleria de Medi Ambient (DOGV 26.04.1993), per tant, com a mínim, i per a aconseguir salvaguardar aquest bé de domini públic, hauran de recular almenys cinc metres de l'eix del camí existent (requisit que es compleix segons les dades que s'aporten).  
- Parcel·la 93, polígon 17, del terme municipal de Biar:  
No afecta béns gestionats per aquesta direcció territorial.  
La línia d'evacuació de l'energia produïda en la instal·lació pot afectar en el seu traçat:  
- El camí ramader denominat assagador de Banyeres».  
- L'encreuament del riu Vinalopó, amb terreny forestal.  
Per la qual cosa haurà d'obtindre la corresponent autorització per a l'ocupació de l'esmentat assagador i l'autorització en matèria d'aigua per a l'encreuament del riu Vinalopó de la línia de MT d'evacuació d'energia.  
- Parcel·la 71, polígon 1, del terme municipal de Banyeres de Mariola:  
No afecta béns gestionats per aquesta direcció territorial.  
En canvi, la línia d'evacuació de l'energia produïda en la citada fotovoltaica, pot afectar en el traçat:  
- El camí ramader denominat assagador de Banyeres de Mariola i Beneixama.  
Per això, haurà d'obtindre la corresponent autorització per a l'ocupació de l'esmentat assagador per la LMT d'evacuació d'energia.  
- Sol·licitud del promotor d'autorització d'encreuament dels camins ramaders afectats, amb data Registre d'Entrada en la direcció territorial d'aquesta conselleria d'1 d'octubre de 2010.  
- Informes de la Secció de Qualitat Ambiental de la direcció territorial d'aquesta conselleria, de data 5 d'agost de 2010, en els quals s'indica:  
L'actuació proposada no necessita d'abastiment d'aigua de consum humà ni d'evacuació d'aigües residuals. El subministrament d'aigua potable per a consum humà es realitza per mitjà d'aigua embotellada i s'utilitza aigua no tractada per a la neteja de les plantes.  
Els residus considerats assimilables a urbans, seran retirats pel servei municipal d'arreplega de residus o gestor autoritzat, en les condicions que establisca la normativa municipal.  
Els residus d'un altre tipus, en el cas que es produïsquen, es tractaran a través de gestor autoritzat.  
- Informes del Servei d'Ordenació Territorial d'aquesta Conselleria, de data 5 i 29 de juliol de 2010, en els quals s'indica:  
Parcel·la 3, polígon 17, del terme municipal de Biar:  
«(...) La parcel·la està parcialment afectada per risc d'inundació de nivell 6 dels definits en l'article 14 de la normativa del PATRICOVA, és a dir, que representa calats màxims generalitzats inferiors a 80 centímetres i períodes de retorn de 500 anys, atenent a la cartografia del citat Pla a 1:50981.  
Estudis geomorfològics més precisos de què disposa aquest servei estenen aquesta zona fins al camí que limita la parcel·la pel sud, per la qual cosa està totalment afectada per risc d'inundació.  
És per això que tant el centre de transformació, com en la caseta de control, garantiran que els seus plans de treball queden a una alçària superior als huitanta centímetres.  
A més el tancament i les tanques compliran el que disposa l'article 28.4. de la mateixa manera que els suports de les plaques asseguraran que el punt més pròxim al terreny d'aquestes se situe a més de huitanta centímetres d'aquest.»  
Parcel·la 157, polígon 17, del terme municipal de Biar:  
«(...) La parcel·la està parcialment afectada per risc d'inundació de nivell 6 dels definits en l'article 14 de la normativa del PATRICOVA, és a dir, que representa calats màxims generalitzats inferiors a 80 centímetres i períodes de retorn de 500 anys, atenent a la cartografia del citat pla a 1:50872.  
Estudis geomorfològics més precisos de què disposa aquest servei estenen aquesta zona afectada per risc d'inundació a una superfície superior però sense arribar a ocupar-la en la seua totalitat.  
És per això que tant en el centre de transformació, com en la caseta de control, garantiran que els seus plans de treball queden a una alçària superior als huitanta centímetres.  
A més el tancament i les tanques compliran el que disposa l'article 28.4. de la mateixa manera que els suports de les plaques asseguren que el punt més pròxim al terreny d'aquestes se situe a més de huitanta centímetres d'aquest.»  
- Parcel·les 14, 18, 19, del polígon 17, del terme municipal de Biar:  
«(...) L'àmbit d'actuació de la DIC està parcialment afectat per risc d'inundació de nivell 6 (freqüència baixa [500 anys] i calat baix [<0,80 m], i corresponen a la zona inundable AIO3: Endorreisme del Vinalopó, d'acord amb la cartografia de riscos del PATRICOVA (?).  
  
En sòl no urbanitzable afectat per risc d'inundació, el PATRICOVA estableix en l'article 22 de la normativa, una relació d'usos i activitats prohibides, i figuren, entre altres, els centres de transformació i producció d'energia, per la qual cosa en principi, la instal·lació solar fotovoltaica no resultaria autoritzable d'acord amb el que estableix la normativa del PATRICOVA.  
No obstant això, a la vista de la documentació aportada pel promotor, s'observa com la instal·lació fotovoltaica projectada s'ubica estrictament en la part de la parcel·la exempta de risc d'inundació.  
Per tot allò que s'hi ha exposat, l'àmbit d'actuació de la DIC està parcialment afectat per risc d'inundació, si bé, basant-se en la normativa del PATRICOVA l'activitat és compatible amb la normativa del pla amb la desvinculació prèvia de l'àmbit de la DIC de la part de la parcel·la afectada per risc d'inundació, de manera que la instal·lació projectada s'ubique estrictament en zona exempta de risc d'inundació.»  
  
- Resolució de la Conselleria d'Infraestructures i Transport, de data 26 de juliol de 2010, per mitjà de la qual s'autoritza el Servei Territorial d'Energia per a realitzar l'encreuament de la LSMT en la carretera CV-81 PK 24+800, al terme municipal de Beneixama.  
- Autorització condicionada de la dependència de l'Àrea d'Indústria i Energia, de la Subdelegació del Govern a Alacant, de data 27 de juliol de 2010, d'encreuament i paral·lelisme de LSMT amb gasoducte.  
  
- Autorització de la Confederació Hidrogràfica del Xúquer, de data 15 de juny de 2010, d'encreuament de LSMT sota llit públic (riu Vinalopó), als termes municipals de Beneixama i Biar (Alacant).  
- Resolució de la Conselleria d'Infraestructures i Transport, de data 26 de juliol de 2010, d'autorització administrativa i l'aprovació del projecte de LSMT subterrània, i resolució del mateix organisme, de 4 d'octubre de 2010, d'aprovació dels projectes d'execució de les instal·lacions elèctriques i autorització administrativa.  
- Informes favorables de la Conselleria d'Infraestructures i Transport, de data 1 de febrer de 2011, relatius al planejament viari, per a la instal·lació solar fotovoltaica i per a la subestació projectada en la parcel·la 79, polígon 1, localitzades a Banyeres de Mariola.  
- Informes favorables de compatibilitat urbanística de l'Ajuntament de Biar, de data 4 de novembre de 2010, per a les parcel·les 1, 2, 3, 7, 8, 9, 10, 11, 14, 18, 19, 26, 27 i 28, del polígon 17 i parcel·les 33, 34, del polígon 18, i la classificació és de sòl no urbanitzable comú i sòl no urbanitzable de protecció hidràulica.  
- Informes favorables de compatibilitat urbanística de l'Ajuntament de Biar, de data 4 de novembre de 2010, per a les parcel·les 12, 13, 39, 40, 41, 45, 46, 48, 49, 51, 54, 93, 97, 114, 115, 118, 126, 155, 157, 162 del polígon 17 i parcel·les 55, 152, 294, 295, 296, 300, 301, 302, 331, del polígon 18 i parcel·les 29, 30, 31, 32, 34 i 35 del polígon 1, i la classificació és de sòl no urbanitzable comú.  
- Informe favorable de compatibilitat urbanística de l'Ajuntament de Banyeres de Mariola, de data 24 de juny de 2010.  
- Informe favorable de la Confederació Hidrogràfica del Xúquer, de data 9 de juliol de 2009, per a la DIC en la parcel·la 3 del polígon 17, al terme municipal de Biar, i l'actuació suposa l'ocupació de zona de policia del riu Vinalopó, i respecta la zona de servitud per a ús públic a l'efecte dels fins previstos en l'article 7 del Reglament del Domini Públic Hidràulic.  
- Informe favorable de la Confederació Hidrogràfica del Xúquer, de data 10 de setembre de 2010, per a la DIC en les parcel·les 14, 18 i 19, del polígon 17, al terme municipal de Biar, i l'actuació suposa l'ocupació de zona de policia del riu Vinalopó, i respecta la zona de servitud per a ús públic a l'efecte dels fins previstos en l'article 7 del Reglament del Domini Públic Hidràulic.  
- Informe favorable de la Confederació Hidrogràfica del Xúquer, de data 2 de juliol de 2009, per a la DIC en les parcel·les 27 i 28, del polígon 17, al terme municipal de Biar, i l'actuació suposa l'ocupació de zona de policia del riu Vinalopó, i respecta la zona de servitud per a ús públic a l'efecte dels fins previstos en l'article 7 del Reglament del Domini Públic Hidràulic.  
- Informe favorable de la Confederació Hidrogràfica del Xúquer, de data 23 de juliol de 2010, per a la DIC en les parcel·les 1, 2, 7, 8, 9, 10 i 11, del polígon 17, al terme municipal de Biar, i l'actuació suposa l'ocupació de zona de policia del riu Vinalopó, i respecta la zona de servitud per a ús públic a l'efecte dels fins previstos en l'article 7 del Reglament del Domini Públic Hidràulic.  
- Informes favorables de la Conselleria d'Agricultura, Pesca i Alimentació, per a la DIC, emesos per a cada una de les parcel·les que defineixen la superfície de la instal·lació.  
Afectacions legals  
La superfície a afectar per l'actuació correspon principalment a sòl no urbanitzable comú, segons normativa urbanística municipal dels municipis afectats.  
La producció i distribució d'energia elèctrica s'arreplega entre les activitats considerades com potencialment contaminants del sòl incloses en l'annex I del Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
  
No es localitza cap jaciment arqueològic catalogat.  
El traçat de les línies elèctriques d'evacuació afecta els camins ramaders següents:  
- Assagador de la Marjal, amplària legal 10 m.  
- Assagador de Banyeres de Mariola i Beneixama, amplària legal 10 m.  
- Assagador de Banyeres, amplària legal 20 m.  
L'activitat proposada no afecta cap espai natural protegit de la província d'Alacant ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desplegament de la Llei 11/1994, d'espais naturals protegits de la Comunitat Valenciana.  
Consideracions ambientals  
L'actuació (considerada globalment), es localitza en l'extrem nord-est del terme municipal de Biar, i en l'extrem oest del terme municipal de Banyeres de Mariola. Es tracta d'una zona agrícola de secà, dedicada principalment al cultiu d'oliveres i vinya, i es localitzen nombroses parcel·les en estat d'abandó. Segons la cartografia temàtica d'aquesta Conselleria, la capacitat d'ús del sòl és moderada, classe C. L'ocupació de sòl agrícola i el cessament de la dita activitat està informat positivament per la Conselleria d'Agricultura, Pesca i Alimentació, en considerar que el caràcter no agrari del parc solar i la finalitat de l'actuació, que suposa una millora d'equipaments per a poder satisfer les necessitats i demandes del sector poblacional de l'entorn, a la presentació pel promotor del pla de restauració d'obres i treballs per a la correcció dels efectes derivats de les activitats o usos desenvolupats i la reposició dels terrenys al seu estat original, als efectes de restaurar i, si és el cas, mantindre en la mesura que siga possible, durant la vigència de l'activitat, una part del potencial agrari del sòl a ocupar, en virtut de l'article 462 apartat segon del Reglament d'ordenació i gestió territorial i urbanística de la Comunitat Valenciana, Decret 67/2006, de 12 de maig.  
  
Litològicament es caracteritza per estar constituïda per cudols, graves i argiles, fisiogràficament es tracta d'una zona plana, i el risc d'erosió actual és entre molt baix (pèrdua de 0-7 t/ha/any) i baix (pèrdua de 7-15 t/ha/any) i el d'erosió potencial entre baix (pèrdua de 7-15 t/ha/any) i moderat (pèrdua de 15-40 t/ha/any). La vulnerabilitat dels aqüífers a la contaminació és mitjana.  
El tipus d'ancoratge dels mòduls en el terreny, sense necessitat de fonamentació, unit a la fisiografia del terreny i el risc d'erosió estimat, implica que les alteracions del terreny siguen mínimes, i queden limitades a lleugers moviments de terres vinculats a la resta d'instal·lacions associades, així com a les rases necessàries per a la instal·lació de les línies elèctriques d'evacuació de l'energia generada.  
Les parcel·les que conformaran l'actuació no estan afectades per cap figura de protecció, encara que en l'àmbit de l'actuació es localitza:  
  
- Llit del riu Vinalopó, queden incloses parcialment en zona de policia les parcel·les 19, 27, 1, 2 i 7 del polígon 17 i íntegrament la parcel·la 3 del polígon 17, totes al terme municipal de Biar, per a les quals s'ha obtingut informe favorable de l'organisme de conca.  
- Camins ramaders assagador de la Marjal, assagador de Banyeres de Mariola i Beneixama, i assagador de Banyeres.  
- Carretera CV-81 i gasoducte.  
- Zones afectades per risc d'inundació nivell 6, segons el PATRICOVA:  
a) Parcel·la 157 del polígon 17, al terme municipal de Biar, parcialment afectada, i s'han de mantindre les instal·lacions en general a una cota superior a 80 cm sobre el nivell del terreny.  
b) Parcel·la 19 del polígon 17, del terme municipal de Biar, parcialment afectada, s'ha respectat lliure d'ocupació en el projecte de la instal·lació la dita superfície, i s'ha ocupat únicament la superfície lliure de la dita afectació.  
c) Parcel·la 3, polígon 17, del terme municipal de Biar, afectada en la seua totalitat, i es pot preveure l'actuació si es mantenen les instal·lacions en general a una cota superior a 80 cm sobre el nivell del terreny.  
  
A pesar que el risc d'inundació no s'ha valorat com un limitant a l'hora d'incloure la parcel·la 3 del polígon 17 del terme municipal de Biar en el projecte, serà exclosa de l'actuació ja que paisatgísticament es considera inclosa en la unitat de paisatge del riu Vinalopó. En aquest sentit, l'impacte paisatgístic que generarà la instal·lació serà elevat, a causa de l'envergadura del projecte i per la seua localització, en una zona plana, per la qual cosa haurà de complir les mesures correctores previstes en els informes emesos pel Servei de Paisatge.  
  
L'encreuament de les línies elèctriques d'evacuació al seu pas pel riu Vinalopó, pot afectar sòl forestal, per la qual cosa s'hauran d'obtindre les autoritzacions sectorials corresponents.  
El consum d'aigua associat a la neteja dels mòduls serà poc significatiu, ja que s'utilitzarà un mecanisme de corrons hidràulics amb requeriments hídrics reduïts.  
En l'estudi d'impacte ambiental no s'han proposat mesures preventives o correctores d'impactes.  
Haurà d'adoptar-se les mesures de gestió de residus següents:  
- Durant la fase d'obres, els residus associats al muntatge de les instal·lacions seran gestionats d'acord amb la seua naturalesa i retirats de la zona abans de la posada en marxa de la instal·lació.  
- Es disposarà de depòsit de formigó armat per a l'arreplega d'olis usats en la subestació, que hauran de ser gestionats d'acord amb la seua naturalesa.  
- En cas de substitucions de material elèctric o electrònic, el dit material serà gestionat d'acord amb el Reial decret 208/2005, de 25 de febrer, sobre aparells elèctrics i electrònics i la gestió dels seus residus.  
  
- Si es generaren sobrants associats a les excavacions per a la instal·lació de les línies elèctriques, s'estendran en el terreny o es depositaran en un abocador autoritzat.  
La valoració d'impactes, tant per a la fase de construcció com per a la de funcionament són positius o compatibles. La naturalesa de l'entorn i les característiques de la instal·lació permeten fer una valoració ambiental positiva del projecte, amb l'adopció de condicions.  
  
Consideracions jurídiques  
1. El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'impacte ambiental i concordants del seu Reglament i de l'article 24 de la Llei 10/2004, de 9 de desembre, de la Generalitat, del sòl no urbanitzable i la seua modificació arreplegada en la Llei 14/2005, de 23 de desembre, de la Generalitat, de mesures fiscals, de gestió financera i administrativa, i d'organització de la Generalitat.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana i en les altres disposicions que se li apliquen.  
3. L'article 17, apartat 2, lletra k), del Decret 139/2009, de 18 de setembre, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, atribueix a la Direcció General de Gestió del Medi Natural la competència sobre l'avaluació d'impacte ambiental, de projectes públics i privats, així com dels plans i programes que no requerisquen avaluació ambiental estratègica, d'acord amb la normativa aplicable, que es desenvolupen en el territori de la Comunitat Valenciana.  
Per tot això, i fent ús de les facultats legalment establides, formule la següent  
  
  
  
Declaració d'impacte ambiental.  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, els projectes d'instal·lació solar fotovoltaica al terme municipal de Biar i Banyeres de Mariola (Alacant), promoguts per Renovaplus Energías Renovables, SL, Abastecimiento Energético Solar, SL, Remosol Energías Renovables, SL, Madrid Fotovoltaica, SL, Microclima Solar, SL, Renovar Energía, SL, Enermir Solar, SL, sempre que aquests es desenvolupen d'acord amb la documentació presentada, les previsions de l'estudi d'impacte ambiental i les condicions i modificacions establides a continuació:  
1. Excloure l'ocupació de la parcel·la 3 del polígon 17, del terme municipal de Biar, inclosa en l'expedient 41/11-AIA, promogut per Microclima Solar, SL, amb referència COW 6004/0109, a causa de la consideració de la seua inclusió en la unitat de paisatge del riu Vinalopó, element de la infraestructura verda de la Comunitat Valenciana, que de conformitat amb els articles 19.bis i següents de la LOTPP, ha de preservar-se, i limitar per a això la localització i integració de nous usos i activitats en el territori.  
2. En compliment de les condicions imposades pel Servei de Paisatge, haurà d'efectuar les actuacions següents:  
2.1. Haurà de mantindre's la massa d'arbratge present en les parcel·les 294, 295, 296, 302, del polígon 18, del terme municipal de Biar.  
2.2. Haurà d'augmentar les mesures d'integració proposades en les parcel·les 71, 72, 75, 76, 79, 80, del polígon 3 i en les parcel·les 58, 71 i 79 del polígon 1, del terme municipal de Beneixama, pròximes a la carretera CV-81, i augmentar el nombre de fileres d'oliveres en els límits de parcel·la més pròxims a la dita carretera, per a aconseguir una millor integració paisatgística.  
3. Haurà de mantindre's a un nivell superior a 80 cm respecte a la cota natural del terreny, totes aquelles instal·lacions a localitzar en part de les parcel·les en les parcel·les 157 i 19, del polígon 17, del terme municipal de Biar. Una vegada executades les obres, haurà de quedar la zona lliure de qualsevol residu generat, i es gestionarà d'acord amb la seua naturalesa.  
4. Haurà d'obtindre's l'autorització per a l'ocupació del sòl forestal, així com dels camins ramaders afectats pel traçat de les línies elèctriques d'evacuació.  
5. Les infraestructures associades (subestació elèctrica, línia d'evacuació, etc.) que estiguen sotmeses a avaluació d'impacte ambiental per la legislació sectorial, hauran de sotmetre's al procediment corresponent a través de l'òrgan substantiu.  
  
Segon  
Notificar als interessats que contra aquesta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret consideren pertinents.  
  
Tercer  
Publicar aquesta declaració d'impacte ambiental en el Diari Oficial de la Generalitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
  
València, 5 d'abril de 2011.- La directora general de Gestió del Medi Natural: M.ª Ángeles Centeno Centeno»  
  
València, 15 de setembre de 2017.- El director general de Medi Natural i d'Avaluació Ambiental. Antoni Marzo i Pastor.